"હું નથી ઇચ્છતો કે આગામી પેઢી પણ મારી જેવી જ મુશ્કેલીઓનો સામનો કરે. હું ઇચ્છું છું કે ગામડાઓમાંથી ગરીબી હંમેશા માટે દૂર થાય. મને ખબર છે કે કુટુંબમાં એક માણસ નોકરી કરે તો બધા સભ્યો ખુશ થઈ જાય છે. હું કશું બન્યો તો મારું કુટુંબ સુખીસંપન્ન થયું. અમે ઝૂંપડીમાં રહેતા હતા. અત્યારે અમારા બધા પાસે પાકાં મકાન છે. મારાં કુટુંબમાં 65 લોકો છે અને બધા કામ કરે છે. હું એટલું જ ઇચ્છું છું કે બધા યુવાનોને રોજગારી મળે અને કોઈ ગરીબ ન રહે."